## Základná škola s materskou školou, Školská 339, 032 61 Važec



# Volebný poriadok volieb do rady školy

# šk. rok 2023/2024

Tento volebný poriadok sa vydáva pre účely voľby členov do rady školy, ktorá sa ako orgán školskej samosprávy ustanovuje v zmysle Zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a riadi sa vyhláškou MŠ SR č. 291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení v znení neskorších predpisov.

**Čl. I.**

**Všeobecné ustanovenia**

1. Voľby Rady školy (ďalej aj RŠ) vyhlasuje zriaďovateľ v súlade s Vyhláškou Ministerstva školstva SR 291/2004 z 15. apríla 2004, ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení v znení neskorších predpisov. Zriaďovateľ môže delegovať svojho zástupcu ako pozorovateľa volieb. Voľby sú všeobecné, rovné a tajné.
2. Riaditeľ školy resp. štatutárny zástupca poverený riadením školy zverejní na verejne prístupnom mieste v škole, na webovej stránke školy a cez Edupage oznam o uskutočnení volieb a výzvu na podávanie návrhov a prihlášok na kandidátov do volieb RŠ. Návrh alebo prihlášku na kandidáta do volieb RŠ za rodičov je možné predložiť v písomnej podobe do **8. septembra 2023 do 12.00 hod**. poverenej riaditeľke. Oznam o dátume a mieste konania volieb a volebný poriadok musia byť zverejnené najneskôr 7 dní pred začiatkom volieb.

**Voľby do RŠ sa uskutočnia:**

1. *Zamestnanci - v priestoroch Základnej školy s materskou školou, Školská 339, 032 61 Važec*

* zástupcovia pedagogických zamestnancov MŠ dňa 11.septembra 2023 o 13:00 hodine
* zástupcovia pedagogických zamestnancov ZŠ dňa 11. septembra 2023 o 14:00 hodine
* zástupca nepedagogických zamestnancov dňa 11. septembra 2023 o 14:30 hodine

1. *Rodičia*

* zástupcovia rodičov ZŠ dňa 11. septembra 2023 od 7:30 – 8:00 a od 13:30 – 15:00 hod. *v priestoroch vrátnice ZŠ*
* zástupcovia rodičov MŠ dňa 11. septembra 2023 od 7:00 – 8:00 a od 15:00 – 16:00 hod. *v priestoroch šatní MŠ*
* alebo zástupcovia rodičov MŠ/ZŠ cez Edupage dňa 11.septembra 2023 od 7:00 -19:00 hod.

1. RŠ má 11 členov a pozostáva z nasledujúcich zástupcov:
   1. jeden zástupca pedagogických zamestnancov ZŠ,
   2. jeden zástupca pedagogických zamestnancov MŠ,
   3. jeden zástupca nepedagogických zamestnancov
   4. traja zástupcovia rodičov detí ZŠ, ktorí nie sú zamestnancami školy
   5. jeden zástupcovia rodičov detí MŠ, ktorí nie je zamestnancom školy
   6. štyria delegovaní zástupcovia zriaďovateľa
2. Členom rady školy nemôže byť riaditeľ alebo zástupca riaditeľa školy.
3. Oprávnenými voličmi pre voľbu členov RŠ sú pedagogickí a nepedagogickí zamestnanci školy, ktorí majú so školou uzatvorenú pracovnú zmluvu, a teda sú v pracovnom pomere ku dňu konania volieb a rodičia žiakov základnej školy, ktoré sú vedené v Registri žiakov ZŠ ku dňu konania volieb. *Pri voľbe zástupcu rodičov do rady školy môžu rodičia uplatniť len jeden hlas bez rozdielu počtu ich detí v škole. Volí len jeden z rodičov/ zákonných zástupcov.*
4. Voľby do rady školy sa môžu uskutočniť, ak je prítomná nadpolovičná väčšina oprávnených voličov. Ak sa nezišla nadpolovičná väčšina oprávnených voličov, zriaďovateľom poverený zástupca školy vyhlási opakovanú voľbu, pričom pri opakovaných voľbách nie je podmienkou účasť nadpolovičnej väčšiny oprávnených voličov.

**Čl.II.**

**Volebná komisia**

1. Voľby do RŠ riadi volebná komisia (ďalej aj VK) menovaná riaditeľom školy resp. štatutárnym zástupcom povereným riadením školy. Volebná komisia je trojčlenná, pričom jeden z jej troch členov je ustanovený za predsedu. Členom volebnej komisie môže byt iba ten, kto súhlasí so svojím členstvom vo VK. Žiadny člen volebnej komisie nemôže kandidovať vo voľbách, ktoré riadi.
2. Volebná komisia je zriadená s cieľom prípravy, organizácie a vyhodnotenia volieb. Za jej činnosť je zodpovedný predseda VK.
3. Činnosť volebnej komisie pred konaním volieb:
   1. skontroluje zverejnenie oznamu o konaní volieb a možnosti podávať návrhy na kandidátov do volieb RŠ v určenom termíne,
   2. v spolupráci s riaditeľom školy resp. štatutárnym zástupcom povereným riadením školy a triednymi učiteľmi zistí počet oprávnených voličov,
   3. v spolupráci s riaditeľom školy resp. štatutárnym zástupcom povereným riadením školy zabezpečí vytlačenie zodpovedajúceho počtu volebných lístkov pre jednotlivé voľby a zároveň pripraví online volebné lístky cez Edupage pre rodičov ZŠ / MŠ , ktorí si budú voliť svojich zástupcov elektronicky prostredníctvom Edupage.

* Volebný lístok na voľbu zástupcov pedagogických zamestnancov ZŠ do Rady školy pri Základnej škole s materskou školou, Školská 339, 032 61 Važec
* Volebný lístok na voľbu zástupcov pedagogických zamestnancov MŠ do Rady školy pri Základnej škole s materskou školou, Školská 339, 032 61 Važec
* Volebný lístok pre voľbu zástupcu nepedagogických zamestnancov do Rady školy pri Základnej škole s materskou školou, Školská 339, 032 61 Važec
* Volebný lístok pre voľby zástupcov rodičov detí MŠ do Rady školy pri Základnej škole s materskou školou, Školská 339, 032 61 Važec
* Volebný lístok pre voľby zástupcov rodičov detí ZŠ do Rady školy pri Základnej škole s materskou školou, Školská 339, 032 61 Važec
  1. volebné lístky budú obsahovať očíslovaný zoznam navrhnutých kandidátov spravidla podľa abecedy, ktorí so svojou účasťou vo voľbách súhlasili, všeobecné pokyny k spôsobu voľby (označenie zakrúžkovaním čísla kandidáta),
  2. zabezpečí, že volebné lístky budú opatrené vhodnými identifikačnými znakmi, t. j. názvom organizácie a odtlačkom pečiatky,
  3. zabezpečí vytlačenie prezenčných listín pre jednotlivé voľby,
  4. skontroluje pripravenosť volebných miestností a hlasovacej urny.

1. Činnosť volebnej komisie počas konania volieb:
   1. na základe poverenia riaditeľom školy resp. štatutárnym zástupcom povereným riadením školy, predseda VK otvorí voľby a stanoví dĺžku trvania volieb, oboznámi voličov so spôsobom hlasovania a korektným označením voľby kandidáta,
   2. pred vydaním volebného lístka voličovi zabezpečí jeho zapísanie do prezenčnej listiny (poradové číslo, meno a priezvisko, podpis),
   3. zabezpečí, že vytlačené volebné lístky, ktoré neboli vydané voličom so zapísaním voliča do prezenčnej listiny, budú preukázateľne vyradené z procesu volieb,
   4. dohliada na transparentný priebeh volieb,
   5. riešenie sporných prípadov je v kompetencii volebnej komisie
2. Činnosť volebnej komisie po vykonaní volieb:
   1. bezprostredne po ukončení volieb zistí počet odovzdaných volebných lístkov,
   2. sčíta platné volebné lístky, pričom za platné volebné lístky sa považujú tie, na ktorých je označený zakrúžkovaním určený alebo nižší počet kandidátov podľa jednotlivých častí tohto volebného poriadku; poškodený volebný lístok (roztrhnutý, popísaný, pokreslený, a pod.), ktorý spĺňa ostatné podmienky, je platný,
   3. dopísaní kandidáti sa neberú do úvahy, ale ak volebný lístok spĺňa ostatné podmienky je platný,
   4. sčíta neplatné volebné lístky, pričom volebný lístok je neplatný, ak je kandidát označený iným spôsobom ako zakrúžkovaním čísla kandidáta, alebo je zakrúžkovaný vyšší ako stanovený počet kandidátov,
   5. vykoná sčítanie hlasov pre jednotlivých kandidátov,
   6. pri sčítaní volebných lístkov a hlasov sú prítomní len členovia VK ,
   7. v prípade rovnosti hlasov o členstve v rade školy rozhodne žrebovaním predseda VK za prítomnosti členov VK , riaditeľa školy resp. štatutárneho zástupcu povereného riadením školy
   8. z priebehu volieb v každej skupine voličov zabezpečí vyhotovenie zápisnice, ktorú podpíšu všetci členovia VK
   9. Zápisnica obsahuje:
      * označenie volieb,
      * dátum konania volieb,
      * miesto konania volieb,
      * počet oprávnených voličov,
      * počet zúčastnených voličov,
      * zoznam všetkých navrhnutých kandidátov s uvedením počtu platných hlasov,
      * zoznam zvolených členov RŠ,
      * v prípade sporných situácií počas volieb ich stručnú charakteristiku a spôsob riešenia,
      * prílohy tvoria prezenčné listiny voličov, volebné lístky, písomný súhlas,
   10. zápisnice z volieb spolu s prílohou a hlasovacími lístkami odovzdá predseda volebnej komisie riaditeľovi školy resp. štatutárnemu zástupcovi poverenému riadením školy bezprostredne po ukončení sčítania hlasov,
3. VK oficiálne vyhlási výsledky volieb zverejním v priestoroch ZŠ a následne publikovaním na webovej stránke školy a tým ukončí činnosť volebnej komisie.

**čl. III.**

**Voľby zástupcov pedagogických zamestnancov MŠ/ ZŠ**

zabezpečí riaditeľ resp. štatutárny zástupca poverený riadením školy v spolupráci s volebnou komisiou.

1. Volebný lístok okrem všeobecných údajov a identifikačných znakov obsahuje v abecednom poradí očíslovaný zoznam všetkých pedagogických zamestnancov ZŠ, ktorí volebnej komisii oznámia svoj súhlas s kandidatúrou.
2. Kandidátom na volebnom lístku nemôže byť člen volebnej komisie, nakoľko nemôže kandidovať vo voľbách, ktoré riadi.
3. Každý oprávnený volič, pedagogický zamestnanec, môže na volebnom lístku z uvedených kandidátov vyznačiť zakrúžkovaním poradového čísla najviac 1 kandidáta pedagogických zamestnancov ZŠ. Volebný lístok, ktorý je inak upravený, je neplatný.
4. Členom RŠ sa stáva jeden kandidát s najvyšším počtom získaných hlasov za pedagogických zamestnancov ZŠ/MŠ. V prípade rovnakého počtu hlasov prvého a druhého a ďalších kandidátov v poradí rozhodne o členstve v rade školy žrebovaním predseda VK za prítomnosti členov VK a riaditeľa školy resp. štatutárneho zástupcu povereného riadením školy.
5. Ak zástupca pedagogických zamestnancov prestane byť zamestnancom školy, členom rady školy sa stáva ďalší pedagogický zamestnanec, ktorý vo voľbách získal najvyšší počet hlasov.
6. Kandidáta na voleného člena RŠ môže po jeho písomnom súhlase navrhnúť ktorýkoľvek z voličov alebo kandidát sám môže oznámiť svoje rozhodnutie kandidovať do RŠ. Termín prijatia návrhov kandidátov do volieb RŠ je do 8. septembra 2023 do 12.00 hod. v riaditeľni školy.

**čl. IV.**

**Voľby zástupcu nepedagogických zamestnancov**

zabezpečí riaditeľ resp. štatutárny zástupca poverený riadením školy v spolupráci s volebnou komisiou.

1. Volebný lístok okrem všeobecných údajov a identifikačných znakov obsahuje v abecednom poradí očíslovaný zoznam všetkých nepedagogických zamestnancov ZŠ, ktorí volebnej komisii neoznámia svoj nesúhlas s kandidatúrou.
2. Kandidátom na volebnom lístku nemôže byť člen volebnej komisie, nakoľko nemôže kandidovať vo voľbách, ktoré riadi.
3. Každý oprávnený volič, nepedagogický zamestnanec, môže na volebnom lístku z uvedených kandidátov vyznačiť zakrúžkovaním poradového čísla najviac 1 kandidáta nepedagogického zamestnanca uvedeného na volebnom lístku. Volebný lístok, ktorý je inak upravený, je neplatný.
4. Členom RŠ sa stáva jeden kandidát s najvyšším počtom získaných hlasov za nepedagogických zamestnancov ZŠ. V prípade rovnakého počtu hlasov prvého, druhého a ďalších kandidátov v poradí rozhodne o členstve v rade školy žrebovaním predseda VK za prítomnosti členov VK a riaditeľa školy resp. štatutárneho zástupcu povereného riadením školy.
5. Ak zástupca nepedagogických zamestnancov prestane byť zamestnancom školy, členom rady školy sa stáva ďalší nepedagogický zamestnanec, ktorý vo voľbách získal najvyšší počet hlasov.
6. Kandidáta na voleného člena RŠ môže po jeho písomnom súhlase navrhnúť ktorýkoľvek z voličov alebo kandidát sám môže oznámiť svoje rozhodnutie kandidovať do RŠ. Termín prijatia návrhov kandidátov do volieb RŠ je do 8. septembra 2023 do 12.00 hod. v riaditeľni školy.

**čl. V.**

**Voľby zástupcov rodičov MŠ/ZŠ**

zabezpečí riaditeľ školy resp. štatutárny zástupca poverený riadením školy v spolupráci s volebnou komisiou .

1. Kandidáta na voleného člena RŠ môže po jeho písomnom súhlase navrhnúť ktorýkoľvek z voličov alebo kandidát sám môže oznámiť svoje rozhodnutie kandidovať do RŠ. Termín prijatia návrhov kandidátov do volieb RŠ je do 8. septembra 2023 do 12.00 hod. v riaditeľni školy.
2. Volebná komisia zostaví kandidátku, pripraví prezenčné listiny voličov za ZŠ, vyhotoví volebný lístok kandidátov za ZŠ/MŠ (v tlačenej aj elektronickej podobe), ktoré budú okrem všeobecných údajov a identifikačných znakov obsahovať očíslovaný zoznam navrhnutých kandidátov s uvedenou triedou MŠ/ ZŠ, ktorú dieťa kandidáta navštevuje.
3. Každý volič ZŠ môže na volebnom lístku vyznačiť zakrúžkovaním poradových čísel najviac troch kandidátov za rodičov ZŠ uvedených na volebnom lístku. Volebný lístok, ktorý je inak upravený, je neplatný.
4. Každý volič MŠ môže na volebnom lístku vyznačiť zakrúžkovaním poradových čísel najviac jedného kandidáta za rodičov MŠ uvedených na volebnom lístku. Volebný lístok, ktorý je inak upravený, je neplatný.
5. Volebný lístok upravený podľa vlastnej vôle vhodí oprávnený volič osobne do urny umiestnenej v priestoroch ZŠ/MŠ alebo svoje hlasovanie odošle elektronicky cez Edupage.
6. Oprávnení voliči z radov rodičov si môžu uplatniť len jeden hlas bez ohľadu na počet detí v ZŠ/MŠ. Volí len jeden z rodičov / zákonných zástupcov.
7. Členmi RŠ sa stávajú prví traja kandidáti podľa počtu získaných hlasov za rodičov žiakov ZŠ. V prípade rovnakého počtu hlasov tretieho, štvrtého a ďalších kandidátov v poradí o zvolení za člena RŠ za rodičov ZŠ rozhodne žrebovaním predseda VK za prítomnosti členov VK a riaditeľa školy resp. štatutárneho zástupcu povereného riadením školy.
8. Členmi RŠ sa stáva prvý kandidát podľa počtu získaných hlasov za rodičov žiakov MŠ. V prípade rovnakého počtu hlasov prvého a druhého a ďalších kandidátov v poradí o zvolení za člena RŠ za rodičov MŠ rozhodne žrebovaním predseda VK za prítomnosti členov VK a riaditeľa školy resp. štatutárneho zástupcu povereného riadením školy.
9. Ak dieťa zvoleného zástupcu rodičov MŠ/ ZŠ prestane byť žiakom školy, členom rady školy sa stáva ďalší zvolený zástupca rodičov, ktorý vo voľbách získal najvyšší počet hlasov.

**čl. VI.**

**Záverečné ustanovenia**

1. Zápisnice z volieb vyhotovené volebnou komisiou spolu s prílohou (prezenčnými listinami) a hlasovacími lístkami budú archivované v ZŠ po celé funkčné obdobie rady školy.
2. Ustanovujúce zasadnutie RŠ zabezpečí zriaďovateľ v spolupráci s riaditeľom resp. štatutárnym zástupcom povereným riadením školy v primeranom termíne od skončenia volieb.
3. Na ustanovujúcom zasadnutí RŠ si členovia spomedzi seba tajnou voľbou volia predsedu a podpredsedu RŠ. Predseda je zvolený, ak získa nadpolovičnú väčšinu hlasov z počtu všetkých členov rady školy. Z ustanovujúceho zasadnutia RŠ sa vyhotoví zápisnica, ktorá obsahuje najmä opis priebehu a výsledky volieb do RŠ, mená a priezviská členov RŠ, meno a priezvisko zvoleného predsedu a podpredsedu RŠ a ďalšie skutočnosti týkajúce sa zasadnutia. Vyhotovenie zápisnice zabezpečí zvolený predseda RŠ v spolupráci s riaditeľom resp. štatutárnym zástupcom povereným riadením školy.
4. Zápisnicu a prezenčné listiny z volieb do RŠ v dvoch vyhotoveniach je predseda RŠ povinný zaslať zriaďovateľovi najneskôr do troch dní od skončenia ustanovujúceho zasadnutia RŠ.
5. V prípade, ak niektorý z volených členov rady školy prestane spĺňať podmienky pre členstvo v rade školy, nastupuje do rady školy ďalší volený člen v poradí určenom vo voľbách v jednotlivých kategóriách.

Vo Važci dňa 21.8.2023 .........................................................................

Mgr. Miroslava Juhásová- poverená vedením školy